cyanic-selkie/wikianc huggingface dataset:
பெண் வானியற்பியலாளர்கள் பட்டியல்
இந்தப் பட்டியல் ஓரளவுக்குப் பெண் வானியற்பியலாளர்களௌ உள்ளடக்கியுள்ளது. இதில் விடுபட்டவர்களைச் சேர்க்கலாம்.
ஜ
பகுப்பு:பெண் வானியற்பியலாளர்கள் பகுப்பு:பெண் வானியலாளர்கள் பகுப்பு:வானியல் வரலாறு
சுகர்ணோ-ஹத்தா பன்னாட்டு வானூர்தி நிலையம்
சுகர்ணோ-ஹத்தா பன்னாட்டு வானூர்தி நிலையம் (Soekarno–Hatta International Airport,Bandar Udara Internasional Soekarno–Hatta), சுருக்கமாக SHIA அல்லது சொயேட்டா இந்தோனேசியாவின் சாவகத் தீவில் ஜகார்த்தா பெருநகரப்பகுதியின் முதன்மையான  வானூர்தி நிலையம் ஆகும். இந்த வானூர்தி நிலையம் இந்தோனேசியாவின் முதல் அரசுத்தலைவராக இருந்த சுகர்னோ மற்றும் துணைத் தலைவராக இருந்த மொகமது ஹத்தா ஆகியோரின் நினைவாகப் பெயரிடப்பட்டுள்ளது. இதன் ஐஏடிஏ குறியீடான, சிஜிகே, நகரின் வடமேற்கேயுள்ள செங்கரெங் மாவட்டப் பெயரிலிருந்து பெறப்பட்டுள்ளது. இந்தோனேசியர்கள் இந்த நிலையத்தை பொதுவாக செங்கரெங் வானூர்தி நிலையம் என்றே அழைத்தாலும், டாங்கெரெங் நிர்வாகப் பகுதியிலேயே உள்ளது.
ஜகார்த்தாவின் மேற்கே 20 கிமீ தொலைவில் அமைந்துள்ள இந்த வானூர்தி நிலையம் 1985ஆம் ஆண்டில் திறக்கப்பட்டது; அதுவரை உள்நாட்டு பறப்புக்களுக்கு மத்திய ஜகார்த்தாவிலிருந்த கெமயோரன் வானூர்தி நிலையமும் கிழக்கு ஜகார்த்தாவிலிருந்த அலிம் பெர்டனகுசும பன்னாட்டு வானூர்தி நிலையமும் பயன்படுத்தப்படு வந்தன. கெமயோரன் வானூர்தி நிலையம் பொதுவிடமாக மாற்றப்பட்டது. அலிம் பெர்டனகுசும நிலையம் இன்னமும் இயக்கத்தில் உள்ளது; பெரும்பாலும் மிக முக்கியமான நபர்கள், ஒப்பந்த வானூர்திகள் மற்றும் படைத்துறை இயக்கங்களுக்குப் பயன்படுத்தப்படுகிறது. 1992இல் இரண்டாவது முனையமும் 2009இல் மூன்றாவது முனையமும் திறக்கப்பட்டன. ஆனால் 2010இல் திட்டமிடப்பட்ட 38 மில்லியன்களை விட மொத்த பயணிகளின் தொகை 43.7 மில்லியனை எட்டியது. 2012இல் பயணிக்கும் மக்கள்தொகை 57.8 மில்லியன் பயணிகளாக உயர்ந்து உலகின் ஒன்பதாவது போக்குவரத்து மிக்க வானூர்தி நிலையமாக விளங்கியது.
மேற்சான்றுகள்
பகுப்பு:இந்தோனேசியா வானூர்தி நிலையங்கள்
பாறைக்குட்டம் சந்தண மாரியம்மன் கோயில்
பாறைக்குட்டம் சந்தண மாரியம்மன் கோயில் தமிழ்நாட்டில் தூத்துக்குடி மாவட்டம், பாறைக்குட்டம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சந்தன மாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விகராபாத்
விகராபாத் (Vikarabad) இந்தியாவின் தெலுங்கானா மாநிலத்தில் விகராபாத் மாவட்டத்தில் உள்ள நகரமாகும். இந்நகரம் விகராபாத் மண்டலத்தில் விகராபாத் வருவாய் பிரிவில் அமைந்துள்ளது.
வரலாறு
விகராபாத் என்ற பெயர், 1893 முதல் 1901 முடிய  உள்ள  காலகட்டத்தில் ஐதராபாத் இராச்சியத்தின்  முதன்மை அமைச்சராக இருந்த பாய்கா அமீர் எச். இ. நவாப் சர் விகர்-உல்-உம்ரா பகதுார் (சிக்கந்தர் ஜங், இக்பால்-உத்-தெளலா மற்றும் இக்தாதர் -உல்-முல்க், நவாப்  முகமது  ஃபசாலுதீன்  கான்) என்பவரின் பெயரால்  உருவாக்கப்பட்டது.
மேற்கோள்கள்
பகுப்பு:தெலங்காணாவில் உள்ள ஊர்களும் நகரங்களும்‎
ஜான் மார்ஷல் (தொல்பொருள் ஆய்வாளர்)
சர் ஜான் ஹுபர்ட் மார்ஷல் (Sir John Hubert Marshall), (19 மார்ச் 1876 - 17 ஆகஸ்டு 1958), பிரித்தானிய இந்தியாவின் தொல்லியல் ஆய்வகத்தின் தலைமை இயக்குனராக 1902 முதல் 1928 முடிய பணியாற்றியவர். அரப்பா மற்றும் மொகெஞ்சதாரோ போன்ற தொல்லியல் களங்களில் அகழ்வாய்வுகள் மேற்கொண்டு  சிந்து வெளி நாகரீகத்தை வெளிப்படுத்தியவர்.
வரலாறு
ஜான் மார்ஷல் 1913ல் தட்சசீலத்தில் முதலில் தொல்லியல் அகழ்வாய்வுகளை  மேற்கொண்டார். 1918ல் தொல்லியல் அகழ்வாய்வில் கண்டெடுத்த தொல்பொருட்களைக் கொண்டு தட்சசீலத்தில் தொல்லியல் அருங்காட்சியகத்தை அமைத்தார். பின்னர் சாஞ்சி மற்றும் சாரநாத் பௌத்த தொல்லியல் களங்களில் அகழாய்வுப் பணிகளை மேற்கொண்டார்.
ஜான் மார்ஷல், சிந்து வெளி நாகரீகம் மற்றும் மௌரியப் பேரரசர் அசோகர் காலம் குறித்தான ஆவணங்களை ஆதாரங்களுடன் வெளியிட்டார். இந்தியத் தொல்லியல் ஆய்வகத்தின் முதல் தலைமை இயக்குனராக அலெக்சாண்டார் கன்னிங்காமின் வழிகாட்டுதலின்படி ஜான் மார்ஷல், 1920ல் அரப்பா மற்றும் மொகெஞ்சதாரோவில் (தற்போது பாகிஸ்தானில் உள்ளது) அகழாய்வுகள் மேற்கொண்டார்.
தொல்லியல் அறிஞர்களான ஆர். டி. பானர்ஜி மற்றும் தயாராம் சகானி ஆகியோர்களுடன் இணைந்து, ஜான் மார்ஷல் அரப்பா தொல்லியல் களத்தை முதலில் அகழ்வாய்வு செய்தார். 1922ல் மொகெஞ்சதாரோ தொல்லியல் களத்தை அகழாய்வு செய்தார்.
ஜான் மார்ஷல் தற்கால பாகிஸ்தானின் பலுசிஸ்தான் மாகாணத்தில் உள்ள சோர் தம்ப் எனுமிடத்தில் அகழாய்வு மேற்கொண்டு, வரலாற்றுக் காலத்திற்கு முந்தைய மட்பாண்டங்களை கண்டெடுத்தார்.
வெளி இணைப்புகள்
பகுப்பு:1876 பிறப்புகள் பகுப்பு:1958 இறப்புகள் பகுப்பு:இந்தியத் தொல்லியலாளர்கள் பகுப்பு:பிரித்தானியத் தொல்லியலாளர்கள் பகுப்பு:பிரித்தானிய இந்தியவியலாளர்கள் பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
சாவனூர்
சாவனூர் அல்லது சாவனூரு (Savanur) என்பது இந்தியாவின் கர்நாடக மாநிலம் ஆவேரி மாவட்டத்திலுள்ள சாவனுரு வட்டத்தின் தலைமையகம் ஆகும்.
வரலாறு
சாவனூரு பம்பாய் மாகாணத்தின் கீழ் பிரித்தானிய இந்தியாவின் சமஸ்தானங்களில் ஒன்றாகும். பின்னர் தக்காண முகமையின் ஒருபகுதியாக இருந்தது. அதன் முஸ்லிம் ஆட்சியாளர்கள், " நவாப் " பாணியில், 1672 இல் தில்லிக்கு அருகில் மானியம் பெற்ற முகலாயப் பேரரசின் சேவையில் ஆப்கானியரான அப்துல் கரீம் கானின் வம்சாவளியைச் சேர்ந்தவர்கள். அவரது வாரிசுகள் ஒரு நூற்றாண்டுக்கும் மேலாக பரந்த பிரதேசங்களை கிட்டத்தட்ட சுதந்திரமாக ஆட்சி செய்தனர். இருப்பினும், மராட்டியர்களின் அதிகரித்து வந்த அதிகாரத்திற்கும், ஐதராபாத் நிஜாம், ஐதர் அலி மற்றும் திப்பு சுல்தான் ஆகியோரின் ஆட்சிக்கும் இடையே சாவனூரு அமைந்திருந்தது. இது சாவனூரின் பிரதேசத்தை படிப்படியாக அரித்தது. பதினெட்டாம் நூற்றாண்டின் இரண்டாம் பாதியில், சாவனூரின் பாதிக்கும் மேற்பட்ட பகுதி மராட்டியர்களிடம் ஒப்படைக்கப்பட்டது. நூற்றாண்டின் இறுதியில், திப்பு சுல்தான் எஞ்சிய பகுதியை இணைத்துக் கொண்டார். 1799 இல் திப்பு சுல்தானின் மரணத்துடன், சுதந்திரம் அதன் அசல் நிலப்பரப்பில் மூன்றில் ஒரு பகுதியுடன் சாவனூருக்கு திரும்பியது. அதன்பிறகு, சாவனூரு மெதுவாக ஆங்கிலேயர்களின் ஆதிக்கத்தை நோக்கி நகர்ந்தது. 1818 இல் மராத்தா கூட்டமைப்பு அழிக்கப்பட்ட பிறகு, சாவனூரு பித்தானிய இந்தியாவிலிருந்து பாதுகாப்பை ஏற்றுக்கொண்டது.
சாவனூரில் சிறந்த அறிஞரான சத்யபோத தீர்த்தரின் பிருந்தாவனம் உள்ளது.
மக்கள்தொகையியல்
2001 இந்திய மக்கள் தொகைக் கணக்கெடுப்பின்படி, சாவனூரில் 35,561 மக்கள் இருந்தனர். மக்கள் தொகையில் ஆண்கள் 52% மற்றும் பெண்கள் 48%. சாவனூரில் சராசரி கல்வியறிவு 49% உள்ளது. இது தேசிய சராசரியான 59.5% ஐ விட குறைவாக உள்ளது: ஆண்களின் கல்வியறிவு 54% மற்றும் பெண்களின் கல்வியறிவு 43% ஆகும். சாவனூரில், 16% மக்கள் 6 வயதுக்குட்பட்டோர் ஆவார்கள்.
சாவனுரு புளியமரம்
"தொட்ட உனீசு மரா" என்று தாய்மொழியான கன்னடத்தில் அறியப்படும் பொந்தன்புளிய மரம் சாவனூருக்கு வெளியே மூன்று பெரிய மரங்களைக் கொண்டுள்ளது. மரங்கள் 5-25 மீ (விதிவிலக்காக 30 மீ) உயரத்தையும், தண்டு விட்டம் 7 மீ (விதிவிலக்காக 11 மீ) வரையும் உள்ளது. சாவனூரில் உள்ள மாதிரிகள் அனைத்து தரநிலைகளிலும் விதிவிலக்கானவை; மிகப் பெரியது 18 மீட்டருக்கு மேல் சுற்றளவு, இரண்டாவது 16 மீட்டருக்கு மேல் மற்றும் மூன்றாவது 14 மீட்டருக்கு மேல். இவை முக்கோண வடிவில் நடப்பட்டு நெருக்கமாக ஒன்றாக நிற்கின்றன. மாநில அரசு மரங்களைப் பாதுகாக்க வேலி அமைத்துள்ளது. மரங்களின் வரலாற்றை சுருக்கமாக விவரிக்கும் பலகை உள்ளது, இது உயரம் மற்றும் சுற்றளவு பற்றிய புள்ளிவிவரங்களையும் வழங்குகிறது.
சவனுர் கல்பவிருட்ச ஆவணப்படம்
"சாவனூர் கல்பவிருட்சம்" என்பது இந்த ஊரில் அமைந்துள்ள கம்பீரமான மற்றும் பழமையான பொந்தன் புளிய மரங்களைப் பற்றிய அனைத்து அம்சங்களையும் உள்ளடக்கிய 35 நிமிட ஆவணப்படமாகும். இதை தஸ்தகீர் எச்.சி மற்றும் பக்கிரேஷ் அணியவர் என்ற இரு மாணவர்கள் இயககியுள்ளனர்.
லாலிகம் தண்டாயுதபாணி கோயில்
லாலிகம் தண்டாயுதபாணி கோயில் தமிழ்நாட்டில் தர்மபுரி மாவட்டம், லாலிகம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. தை மாதம் தைப் பூசம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நேரு முதல் நேற்று வரை
நேரு முதல் நேற்று வரை என்பது ப. ஸ்ரீ. இராகவன் எழுதி கிழக்குப் பதிப்பகத்தால் வெளியிடப்பட்ட ஒரு புத்தகம் ஆகும். இராகவன் இந்திய ஆட்சிப் பணி அதிகாரியாக இருந்தவர். இந்நூலில் நேரு, லால் பகதூர் சாஸ்திரி, இந்திராகாந்தி, காமராசர் மற்றும் பல தலைவர்களுடன் தனக்கேற்பட்ட அனுபவங்களைப் பகிர்ந்துள்ளார்; தம் பணிக்காலத்தில் நிகழ்ந்த நிகழ்வுகளை விவரித்துள்ளார்.
பகுப்பு:நூல்கள் பற்றிய குறுங்கட்டுரைகள் பகுப்பு:தமிழ் பொதுக்கட்டுரை நூல்கள்
காரைநகர் சிவன் கோவில்
ஈழத்துச் சிதம்பரம் என சிறப்பிக்கப்படும் காரைநகர் சிவன் கோவில் அல்லது சுந்தரேசுவரர் கோயில் அல்லது காரைநகர் திண்ணபுரம் ஈழத்து சிதம்பரம் யாழ்ப்பாண நகரிலிருந்து வடமேற்கே 10 மைல் தொலைவில் உள்ள காரைநகரிலே திண்ணபுரம் பிரிவிலே அமைந்துள்ளது. சிதம்பரத்திலே நடைபெறுவது போன்றே பெரும்பாலும் உற்சவங்கள் இந்த திண்ணபுரம் சிவன் கோயிலில் நடைபெறுவதால் அது ஈழத்துச் சிதம்பரம் என அழைக்கப்பட்டு வருகின்றது.
வரலாறு
இது 19ஆம் நூற்றாண்டின் இடைப்பகுதியிலே அமைக்கப்பட்டது. ஈழத்துச் சிதம்பரத்தில் எழுந்தருளியுள்ள சிவனுக்கு சுந்தரேசுவரர் என்றும் அம்பிகைக்குச் சௌந்தராம்பிகை என்றும் பேர். இக்கோயில் தொடக்கத்தில் ஆண்டி கேணி ஐயனார் கோயில் என்றே அழைக்கப்பட்டது. ஐயனார் கோயிலை அமைப்பதிலே முன்னின்ற அம்பலவி முருகர் என்ற பக்தரே பின்பு சிவன் கோயிலை அமைப்பதிலும் முன்னின்றவர்.
மெய்ப்பொருள் நாயனார்
இவ்வாறு ஒழுகிவந்த மெய்பொருள்நாயனாரிடம் பகைமைகொண்ட ஒரு மன்னனும் இருந்தான். அவர் பெயர் முத்தநாதன். அவன் பலமுறை மெய்பொருளாளருடன் போரிட்டுத் தோல்வியுற்று அவமானப்பட்டுப்போனான். வல்லமையால் மெய்பொருளாளரை வெல்லமுடியாதெனக் கருதிய அவன் வஞ்சனையால் வெல்லத்துணிந்தான். கறுத்த மனத்தவனான அவன் மெய்யெல்லாம் திருநீறு பூசி, சடைமுடி தாங்கி, ஆயுதத்தை மறைத்து வைத்திருக்கும் புத்தகமுடிப்பு ஒன்றைக் கையிலேந்தியவனாய்க் கோவலூர் அரண்மனை வந்தான். வாயிற்காவலர் சிவனடியாரென வணங்கி உள்ளே போகவிட்டனர். பல வாயில்களையும் கடந்த முத்தநாதன் பள்ளியறை வாயிலை அடைந்தான். அவ்வாயிற் காவலனான தத்தன் “தருணமறிந்து செல்லல் வேண்டும் அரசர் பள்ளிகொள்ளும் தருணம்” எனத் தடுத்தான். ‘வஞ்சமனத்தவனான அவன் அரசர்க்கு ஆகமம் உரைத்தற்கென வந்திருப்பதாயும், தன்னைத் தடைசெய்யக்கூடாதெனவும் கூறி உள்ளே நுழைந்தான். அங்கே அரசர் துயின்று கொண்டிருந்தார். அங்கேயிருந்த அரசி அடியாரின் வரவுகண்டதும் மன்னனைத் துயில் எழுப்பினாள். துயிலுணர்ந்த அரசர் எதிர்சென்று அடியாரை வரவேற்று வணங்கி மங்கலவரவு கூறி மகிழ்ந்தார். அடியவர் வேடத்திருந்தவர் எங்குமிலாதோர் சிவாகமம் கொண்டுவந்திருப்பதாகப் புத்தகப்பையைப் காட்டினார். அவ்வாகமப் பொருள் கேட்பதற்கு அரசர் ஆர்வமுற்றார். வஞ்சநெஞ்சினான அவ்வேடத்தான் தனியிடதிலிருந்தே ஆகம உபதேசஞ் செய்யவேண்டும் எனக் கூறினான். மெய்பொருளாளர் துணைவியாரை அந்தப்புரம் செல்லுமாறு ஏவிவிட்டு அடியவருக்கு ஓர் ஆசனமளித்து அமரச் செய்தபின் தாம் தரைமேல் அமர்ந்து ஆகமப்பொருளைக் கேட்பதற்கு ஆயத்தமானார். அத்தீயவன் புத்தகம் அவிழ்ப்பான் போன்று மறைத்து வைத்திருந்த உடைவாளை எடுத்துத் தான் நினைத்த அத் தீச் செயலை செய்துவிட்டான். வாளால் குத்துண்டு வீழும் நிலையிலும் சிவவேடமே மெய்பொருள் என்று தொழுதுவென்றார். முத்தநாதன் நுளைந்த பொழுதிலிருந்து அவதானமாய் இருந்த தத்தன், இக்கொடுரூரச் செயலைக் கண்ணுற்றதும் கணத்திற் பாய்ந்து தன் கைவாளால் தீயவனை வெட்டச் சென்றான். இரத்தம் பெருகச் சோர்ந்துவிழும் நிலையில் இருந்த நாயனார் “தத்தா நமரே காண்” என்று தடுத்து வீழ்ந்தார். விழும் மன்னனைத் தாங்கித் தலைவணங்கி நின்ற தத்தன் ‘அடியேன் இனிச் செய்யவேண்டியது யாது?’ என இரந்தான். “இச்சிவனடியாருக்கு ஓர் இடையூறும் நேராதவாறு பாதுகாப்பாக விட்டுவா” என்று மெய்பொருள் நாயனார் பணித்தார். மெய்பொருளாளரது பணிப்பின் படியே முத்தநாதனை அழைத்துச் சென்றான் தத்தன். செய்தியறிந்த குடிமக்கள் கொலை பாதகனைக் கொன்றோழிக்கத் திரண்டனர். அவர்களுக்கெல்லாம் “அரசரது ஆணை” எனக் கூறித்தடுத்து நகரைக் கடந்து சென்று நாட்டவர் வராத காட்டெல்லையில் அக்கொடுந் தொழிலனை விட்டு வந்தான் தத்தன். வந்ததும் அரசர் பெருமானை வணங்கி “தவவேடம் பூண்டு வந்து வென்றவனை இடையூறின்றி விட்டு வந்தேன்” எனக் கூறினான். அப்பொழுது மெய்பொருள் நாயனார் “இன்று எனக்கு ஐயன் செய்தது யார் செய்யவல்லார்” எனக் கூறி அன்பொழுக நோக்கினார். பின்னர் அரசுரிமைக்கு உடையோரிடமும், அன்பாளரிடமும் “திருநீற்று நெறியைக் காப்பீர்” எனத் திடம்படக் கூறி அம்பலத்தரசின் திருவடி நிழலைச் சிந்தைசெய்தார். அம்பலத்தரசு அம்மையப்பராக மெய்பொருளாளன்பாருக்குக் காட்சியளித்தனர். மெய்பொருளாளார். அருட்கழல் நிழல் சேர்ந்து இடையறாது கைதொழுதிருக்கும் பாக்கியரானார்.
ஆர். வைத்திலிங்கம்
'''ஆர். வைத்திலிங்கம்''' என்பவர் ஓர் தமிழக அரசியல்வாதி ஆவார். இவர் ஒரத்தநாடு தொகுதியிலிருந்து தமிழக சட்டப்பேரவை உறுப்பினராக தேர்ந்தெடுக்கப்பட்டவர். 2001 ஆம் ஆண்டில் தமிழக அரசின் தொழில்துறை அமைச்சராகவும், வனம் மற்றும் சுற்றுச்சூழல் துறை, வீட்டுவசதி மற்றும் ஊரக வீட்டுவசதித் துறை அமைச்சராகவும் பணியாற்றியுள்ளார். இவர் அனைத்திந்திய அண்ணா திராவிட முன்னேற்றக் கழகம் கட்சியின் துணை ஒருங்கிணைப்பாளர் ஆவர். இவர் 30 சூன் 2016 அன்று மாநிலங்களவை உறுப்பினராகத் தேர்ந்தெடுக்கப்பட்டார். 2021 சட்டமன்றத் தேர்தலில் இவர் ஒரத்தநாடு தொகுதியிலிருந்து தமிழ்நாடு சட்டப்பேரவைக்கு தேர்ந்தெடுக்கப்பட்டார். இவர் சட்டமன்ற உறுப்பினராக தேர்வு செய்யப்பட்டதால், தான் வகித்திருந்த மாநிலங்களவை உறுப்பினர் பதவியிலிருந்து 10 மே 2021 அன்று விலகினார்.
மெய்ப்பொருள் நாயனார்
“வெல்லுமா மிகவல்ல மெய்ப்பொருளுக் கடியேன்” – திருத்தொண்டத் தொகை.
ஆர். வைத்திலிங்கம்
வாழ்க்கைக் குறிப்பு
இவரது பெற்றோர் ரெங்கசாமி, முத்தம்மாள் ஆவர். இவரின் சொந்த ஊர், தஞ்சாவூர் மாவட்டம், ஒரத்தநாடு வட்டத்தில் உள்ள தெலுங்கன் குடிக்காடு என்பதாகும். இவர் சென்னையில் உள்ள மாநிலக் கல்லூரியில் இளநிலைப் பட்டப்படிப்பை மேற்கொண்டார்.
காரைநகர் சிவன் கோவில்
கோயில் அமைப்பு
இங்குள்ள ஐயனார் பூரணை, புட்கலை சூழ அமர்ந்துள்ளார். சிவனுக்கு அளிக்கப்படும் முக்கியத்துவம் ஐயனாருக்கும் அளிக்கப்படுகின்றது. சிவனுக்குக் கோபுரம், சித்திரத்தேர் உள்ளது போல ஐயனாருக்கும் தனியே கோபுரம், சித்திரத்தேர் உள்ளன. கர்ப்பக்கிரகத்தில் எழுந்தருளியுள்ள சிவலிங்க மூர்த்திக்குப் பரிவார தெய்வங்களாக அம்பாள், நடேசர், சந்திரசேகரர், சோமாஸ்கந்தர், விநாயகர், சுப்பிரமணியர், சண்டேஸ்வரர், சமயகுரவர் என்போர் எழுந்தருளியுள்ளனர்.
மெய்ப்பொருள் நாயனார்
உசாத்துணைகள்
பகுப்பு:நாயன்மார்கள்
ஆர். வைத்திலிங்கம்
மேற்கோள்கள்
பகுப்பு:வாழும் நபர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:தஞ்சாவூர் மாவட்ட நபர்கள் பகுப்பு:மாநிலங்களவை உறுப்பினர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:நாடாளுமன்ற அ. தி. மு. க. உறுப்பினர்கள் பகுப்பு:நாடாளுமன்ற தமிழ்நாட்டு உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
காரைநகர் சிவன் கோவில்
சிறப்பு உற்சவங்கள்
இத்திருக்கோயிலில் நடைபெறும் உற்சவங்களில் மிகப் பிரசித்தி பெற்றது திருவெம்பாவை உற்சவமாகும். நடராஜர் இரதாரோகணமும் ஆர்த்திராபிஷேகமும் குறிப்பிடத்தக்கவை. அபிஷேகத்தன்று மாலையில் திருவூடல் நடைபெறும். பங்குனி உத்தரத்தில் நிறைவடையும் படி சிவபெருமான் திருவிழா பத்துத் தினங்களும் ஆடிப்பூரத்தில் நிறைவடையும் படி அம்பாள் திருவிழா பத்துத் தினங்களும் நடைபெறுகின்றன. தைப்பூசம், மாசி மகம், ஆவணி சதுர்த்தி, நவராத்திரி, கார்த்திகைத் தீபம் என்பனவும் விசேடமாக இங்கு போற்றப்படுகின்றன.
மேற்கோள்கள்
பகுப்பு:யாழ்ப்பாண மாவட்டத்தில் உள்ள கோயில்கள் பகுப்பு:இலங்கையில் உள்ள சிவன் கோயில்கள்
ஆடு ஜீவிதம்
கோட் டேஸ் (Goat Days) (அசல் மலையாளத் தலைப்பு: ആടുജീവിതം (ஆடுஜீவிதம்))என்பது இந்திய எழுத்தாளர் பென்யாமின் 2008 ஆம் ஆண்டு எழுதிய ஒரு மலையாள மொழி புத்தகமாகும். இது சவூதி அரேபியாவில் தனது விருப்பத்திற்கு மாறாக ஆடு மேய்க்கும் வேலையில் அமர்த்தப்பட்ட ஒரு புலம்பெயர்ந்த மலையாளத் தொழிலாளியைப் பற்றிய கதையாகும்.
இந்தப் புதினம் நிஜ வாழ்க்கை சம்பவங்களை அடிப்படையாகக் கொண்டது. மேலும், கேரளாவில் அதிகம் விற்பனையானது. ஊடகங்களின்படி, பென்யாமின் இதன் மூலம் பிரபலமானார். தற்போது மலையாளத்தில் அதிக விற்பனையாகும் புதினத்தில் ஒன்றாக உள்ளது. புதினத்தின் அசல் மலையாளப் பதிப்பு 100 க்கும் மேற்பட்ட மறுபதிப்புகளைக் கடந்துள்ளது.
புத்தகத்தின் ஆங்கில மொழிபெயர்ப்பு மான் ஆசிய இலக்கியப் பரிசு 2012 இன் நீண்ட பட்டியலிலும், தெற்காசிய இலக்கியத்திற்கான டிஎஸ்சி பரிசு 2013 இன் குறுகிய பட்டியலிலும் வெளிவந்தது. புத்தகம் 2009 இல் பென்யாமினுக்கான கேரள இலக்கிய அகாதமி விருதையும் பெற்றுத் தந்தது. ஆனாலும், ஐக்கிய அரபு அமீரகம் மற்றும் சவூதி அரேபியாவில் புத்தகம் தடைசெய்யப்பட்டுள்ளது.
கதைச் சுருக்கம்
புத்தகம் நான்கு பகுதிகளாக பிரிக்கப்பட்டுள்ளது (சிறை, பாலைவனம், தப்பித்தல் மற்றும் புகலிடம்).
நஜீப் முகம்மது என்ற இளைஞன், கேரளத்தின் ஆலப்புழா மாவட்டத்தில் ஹரிப்பாடுவைச் சேர்ந்த ஒரு இளைஞன். புதிதாகத் திருமணமான அவன், வளைகுடா நாடுகளில் ஏதேனும் ஒரு சிறந்த வேலையைச் செய்ய வேண்டும் என்று கனவு காண்கிறான். பல முயற்சிகளுக்குப் பிறகு, சவூதி அரேபியாவில் பணிபுரியும் வாய்ப்பு அவனுக்குக் கிடைத்தது. இருப்பினும், ரியாத்தின் காலித் சர்வதேச விமான நிலையத்தில் இறங்கியவுடன் அடுத்து என்ன செய்வது என்று தெரியாமல் இருக்கிறான். பின்னன் தனது முதலாளி (அர்பாப்) என்று நம்பும் ஒரு அரேபியரால் அழைத்துச் செல்லப்படுகிறான். பாலைவனத்தின் நடுவில் உள்ள ஒரு கால்நடைப் பண்ணைக்கு அந்த முதலாளி அவனை அழைத்துச் செல்கிறான். நஜீப்பின் மிக மோசமான கனவை உறுதிப்படுத்துகிறான். அர்பாப் நஜீப்பை பண்ணை மேற்பார்வையாளரிடம் ஒப்படைக்கிறான்.
நஜீப் பின்னர் ஒரு அடிமைத் தொழிலாளியாகவும் சவுதி அரேபியாவின் தொலைதூர பாலைவனங்களில் மூன்றரை ஆண்டுகளாக செம்மறி ஆடு மற்றும் ஒட்டகங்களை மேய்ப்பதற்காக பயன்படுத்தப்படுகிறான். அவனுக்கு சரியான உணவு கிடைப்பதில்லை அரைப் பசியுடன் இருக்கிறான். முகம் கழுவுவதற்குக் கூட தண்ணீர் மறுக்கப்படுகிறது. நினைத்துப் பார்க்க முடியாத அளவுக்கு அவதிப்படுகிறான். பண்ணையின் மிருகத்தனமான மேற்பார்வையாளர், துப்பாக்கி மற்றும் தொலைநோக்கி மூலம் நஜீப்பைக் கட்டுப்படுத்தி, அடிக்கடி அடிக்கிறார். இப்போது நஜீப் இந்த புதிய விதியை வெறும் மனித அத்தியாவசியங்கள் இல்லாமல் நிர்வகிக்க வேண்டியிருந்தது.
மொழி, இடங்கள் அல்லது மனிதர்கள் தெரியாத ஒரு நாட்டில், அவன் எந்த மனித தொடர்புகளிலிருந்தும் வெகு தொலைவில் இருக்கிறான். நஜீப் படிப்படியாக தன்னை ஆடுகளுடன் அடையாளப்படுத்தத் தொடங்குகிறான். அவைகளில் ஒன்றாக தன்னைக் கருதுகிறான். அவனது மனப்போக்கு இப்போது ஆடுகளின் மனநிலையைப் போலவே மாறியதால் அவனது கனவுகள், ஆசைகள், பழிவாங்கல்கள் மற்றும் நம்பிக்கைகள் மறையத் தொடங்குகின்றன. அவன் ஆடுகளுடன் பேசுகிறான். அதனுடனேயே சாப்பிடுகிறான். அவைகளுடனேயே தூங்குகிறான். கிட்டத்தட்ட ஒரு ஆட்டின் வாழ்க்கையை வாழ்கிறான். பலமுறை தப்பியோட முயன்றாலும், கண்காணிப்பாளர் ஒவ்வொரு முறையும் அவரைப் பிடித்து, உணவு மற்றும் தண்ணீரை மறுத்து தண்டிக்கிறார். தப்பி ஓடிவிட்டதாக நினைத்த முந்தைய மேய்ப்பனின் எலும்புக்கூடு மணலில் புதைந்து கிடப்பதைக் கண்டு தப்பிக்கும் முயற்சியை மறந்து விடுகிறான். அப்படியிருந்தும், நம்பிக்கையின் ஒளியை வைத்திருக்கிறாரன். அது சுதந்திரத்தைக் கொண்டுவரும் என்றும் ஒரு நாள் தனது துன்பங்களுக்கு முடிவு கட்டும் எனவும் நினைக்கிறான்.
கடைசியாக ஒரு இரவு, பக்கத்து பண்ணையில் சோமாலியத் தொழிலாளியான இப்ராஹிம் காதிரியின் உதவியுடன், நஜீப் முகமது மற்றும் அவரது நண்பர் ஹக்கீம் கொடூரமான வாழ்க்கையிலிருந்து தப்பிக்கிறார்கள். ஆனால், மூவரும் பல நாட்கள் பாலைவனத்தில் வழி மறந்து தடுமாறுகிறார்கள். இளம் ஹக்கீம் தாகம் மற்றும் சோர்வால் இறந்துவிடுகிறான். ஆனால் இப்ராஹிம் காதிரியும் நஜீப்பும் தொடர்ந்து நகர்ந்து, ஒரு சோலையில் தடுமாறி சில நாட்கள் ஓய்வெடுக்க முடிகிறது. அவர்கள் மீண்டும் நகரத் தொடங்க திட்டமிட்டிருந்த நாளில், நஜீப்பைத் தனியாக விட்டுவிட்டு இப்ராஹிம் மறைந்து விடுகிறான். ஆரம்பத்தில் பேரழிவிற்கு ஆளான நஜீப், எப்படியோ அருகில் உள்ள நெடுஞ்சாலைக்குச் செல்ல ஒரு வழியைக் கண்டுபிடிக்கிறான். அங்கு ஒரு நாள் முயற்சிக்குப் பிறகு, ஒரு அன்பான அரேபியர் அவனைக் காப்பாற்றி அல்-பத்தாவுக்கு அழைத்துச் செல்கிறார்.
அங்கு, அகதிகளுக்கு உதவும் சக மலையாளியான குஞ்சிக்காவை சந்திக்கிறான். குஞ்சிக்கா அவனை உடல் நலம் தேறச் செய்து இறுதியாக அவரது சொந்த ஊருக்கு அனுப்பத் திட்டமிடுகிறார். நஜீப் நன்றாக இருப்பதாக உணர ஆரம்பித்தவுடன், குஞ்சிக்காவுடன் இருந்தபோது சந்தித்த ஹமீத்துடன் இந்தியாவுக்கு நாடு கடத்தப்படுவதற்காக காவலர்களால் கைது செய்யப்படுகிறான். நஜீப் சுமேசி சிறைச்சாலையில் தடுத்து வைக்கப்படுகிறான், அங்கு அர்பாப்கள் தங்களிடம் பணிபுரிந்த தலைமறைவான கைதிகளில் யாரையாவது பிடித்துச் சென்று தங்கள் நிறுவனத்திற்கு அழைத்துச் செல்வார்கள். ஆரம்பத்தில் நஜீப்பும் ஹமீதும் தங்கள் அர்பாப்கள் வருவதைக் கண்டு பயந்து போகின்றனர். ஆனால் ஹமீதின் அர்பாப் தோன்றி ஹமீதை அவருடன் அழைத்துச் செல்லும் வரை அவர்கள் எந்தப் பிரச்சினையும் இன்றி மாதக்கணக்கில் தடுத்து வைக்கப்படுகின்றனர். விரைவில், நஜீப்பின் அர்பாப் உள்ளே நுழைகிறார். மீண்டும் கால்நடைப் பண்ணைக்கு இழுத்துச் சென்று விடுவாரோ என நஜீப் பயப்படுகின்றான். ஆனால் அதிசயமாக அவர் நஜீப்பை தன்னுடன் அழைத்துச் செல்லவில்லை. விமான நிலையத்தில் கடத்தப்பட்டு அடிமையாகப் பயன்படுத்தப்பட்டதை நஜீப் உணர்ந்தார். அதே நேரத்தில் விசா வேறு நிறுவனத்தில் வேலைக்காக இருந்தது.
சில வாரங்களில், தான் சவுதி அரேபிய அதிகாரிகளால் இந்தியாவுக்கு நாடு கடத்தப்படப்போகிறோம் என்பது அவனுக்குத் தெரியும். பரவச உணர்வுடன் அவன் தனது சக கைதிகளிடம் விடைபெறுகிறான். மேலும் நாடுகடத்தப்பட்ட பலருடன் அவன் விமானத்தில் ஏறும்போது, எல்லோரும் ஆடுகளைப் போல விமானத்திற்குள் எப்படி அடைக்கப்படுகிறார்கள் என்பதையும், தான் எப்படி ஆடு வாழ்க்கை வாழ்ந்தான் என்பதையும் உணர்கிறான்.
முக்கிய பாத்திரங்கள்
வலது|thumb|290x290px|நூலாசிரியர் பென்யாமின்
நிஜ வாழ்க்கையில் நஜீப் முகமது என்பவருக்கு கருவாற்றாவைச் சேர்ந்த சேர்ந்த நண்பர் ஒருவரால் ₹30,000க்கு (2020 இல் ₹200,000 அல்லது US$2,500க்கு சமம்) சவூதி அரேபியாவில் ஒரு கட்டுமான நிறுவனத்தில் பணி புரிய விசா வழங்கப்பட்டது. நிஜ வாழ்க்கை நஜீப்புடனான தனது சந்திப்பை நினைவுபடுத்தும் பென்யாமின் இவ்வாறு நினைவு கூர்ந்தார்:
மொழிபெயர்ப்புகள்
கன்னடம் மற்றும் இந்தியில் மொழிபெயர்ப்புகள் வெளிவர உள்ளன.
திரைப்படத் தழுவல்
இந்தப் புத்தகத்தை அடிப்படையாக வைத்து ஆடுஜீவிதம் என்ற படத்தைத் தயாரிக்கப் போவதாக இயக்குநர் பிளெஸ்ஸி அறிவித்திருந்தார். இருப்பினும், "நாங்கள் இன்னும் விவாத கட்டத்தில் இருக்கிறோம். ஒரு மலையாளப் படத்திற்கு அதன் தயாரிப்புச் செலவு சாத்தியமாகாது என்பதை உணர்ந்தபோது, ஒரு படத்திற்கான எங்கள் திட்டங்களைத் தள்ளிப் போட வேண்டியதாயிற்று. இப்போது பெரிய அளவில் திட்டமிட்டு வருகிறோம், நஜீப் வேடத்தில் பிரித்விராஜ் சுகுமாரன் நடிக்கிறார் " என குறிப்பிட்டார்.
இருப்பினும், 2017 ஆம் ஆண்டின் பிற்பகுதியில், புத்தகத்தின் பெயரிடப்பட்ட திரைப்படத் தழுவலை மலையாளத் திரைப்படமாக உருவாக்குவதா பிளெஸ்ஸி உறுதிப்படுத்தினார். பல மாதங்களுக்குப் பிறகு, ஜனவரி 2018 இல் இசையமைப்பாளர் ஏ. ஆர். ரகுமான் ஒரு பத்திரிகையாளர் சந்திப்பில் படத்தின் மூலம் இசையமைப்பாளராக மலையாளத் திரையுலகிற்கு மீண்டும் வருவதை உறுதிப்படுத்தினார்.
வெளி இணைப்புகள்
பகுப்பு:காணொளிக் கோப்பு உள்ள கட்டுரைகள் பகுப்பு:மலையாளப் புதினங்கள்
முதலாம் சிறிநாகன்
முதலாம் சிறிநாகன், இரண்டாம் நூற்றாண்டில் அநுராதபுரத்தை ஆண்ட மன்னன் ஆவான். இவன் அனுராதபுரத்தை 196 இல் இருந்து 215 வரை ஆட்சி செய்தான். இவன் இவனது மைத்துனன் குடநாகன் எனும் அரசனை வெற்றிகொண்டு ஆட்சிபீடம் ஏறினான். இவனின் பின் இவனது மகன் ஒகாரிக திச்சன் ஆட்சிபீடம் ஏறினான்.
வெளி இணைப்புக்கள்
பகுப்பு:அனுராதபுர மன்னர்கள் பகுப்பு:இலங்கை மன்னர்கள் பகுப்பு:முதலாம் லம்பகர்ண அரசர்கள்
துடுப்பாட்ட உலகக்கிண்ண இறுதிப் போட்டி 2003
துடுப்பாட்ட உலகக்கிண்ண இறுதிப்போட்டி 2003 (2003 Cricket World Cup Final, கிரிக்கெட் உலகக்கோப்பை இறுதிப்போட்டி 2003) என்பது ஒருநாள் பன்னாட்டுத் துடுப்பாட்டப் போட்டிகளின் எட்டாவது உலகக் கிண்ணத்துக்காக இடம்பெற்ற சுற்றுப் போட்டிகளின் இறுதிப் போட்டி பற்றியதாகும். இப்போட்டி 2003 மார்ச் 24 ஆம் நாள் ஜோகானஸ்பேர்க் துடுப்பாட்ட அரங்கில் நடைபெற்றது. இறுதிப் போட்டியில் ஆத்திரேலியா அணி இந்திய அணியை வென்று மூன்றாவது தடவையாக உலகக் கிண்ணத்தை வெற்றி கொண்டது.
நடைபெற்ற அரங்கம்
தென்னாபிரிக்க ஜொஹானஸ்பேர்க் அரங்கம்
நாணயச்சுழற்சி
இப்போட்டியில் நாணய சுழற்சியில் வெற்றியீட்டிய இந்தியா அணி அவுஸ்திரேலியா அணியை முதலில் துடுப்பாடப் பணித்தது.
நடுவர்கள்
இந்த ஆட்டத்துக்கான நடுவர்களாகக் களத்தில் மேற்கிந்தியத் தீவுகளைச் சேர்ந்த எஸ். ஏ. பக்னரும், இங்கிலாந்தைச் சேர்ந்த டி. ஆர். ஷெப்பேர்ட்டும், மூன்றாவது நடுவராக ஆர்.இ. கொரிட்சனும் பங்கேற்றனர். போட்டி நடுவராக இலங்கையைச் சேர்ந்த ரன்ஜன்மடுகல்ல பணியாற்றினார்.
ஆத்திரேலியா அணியின் துடுப்பாட்டம்
முதலில் துடுப்பாடிய அவுஸ்திரேலியா அணி 50 ஓவர் நிறைவில் 2 விக்கட் இழப்பிற்கு 359 ஓட்டங்களைப் பெற்றது. உதிரிகள் - 37
மொத்தம் 50 ஓவர் நிறைவில் 2 விக்கட் இழப்பிற்கு 359 ஓட்டங்கள்
ஆட்டமிழந்த ஒழுங்கு: 1-105 (கில்கிறிஸ்ட், 13.6), 2-125 (ஹெய்டின், 19.5 )
துடுப்பெடுத்து ஆடாதவர்கள் டரன் லேமன், மைக்கல் பெவன், ஏ. சீமொன், ஜீ.பி. ஹோக், ஏ.ஜே. பிஹேல், பிரட்லீ, கிளென் மெக்ரா
இந்தியா அணியின் பந்து வீச்சு
இந்தியா அணியின் துடுப்பாட்டம்
இந்தியா அணி 39.2 ஓவர்களில் சகல விக்கட்டுக்களையும் இழந்து 234 ஓட்டங்களை மாத்திரமே பெற்றுக்கொண்டது. உதிரிகள் - 21
மொத்தம் 39.2 ஓவர்களில் சகல விக்கட்டுக்களையும் இழந்து 234 ஓட்டங்கள்
ஆட்டமிழந்த ஒழுங்கு: (சச்சின் டெண்டுல்கர், 0.5), 2-58 (கங்குலி, 9.5), 3-59 (மொகமட் கைப், 10.3), 4-147 (வீரேந்தர் சேவாக், 23.5), 5-187 (டார்விட், 31.5), 6-208 (யுவராஜ் சிங், 34.5), 7-209 (மொங்கியா, 35.2), 8-223 (ஹர்பஜன் சிங், 37.1), 9-226 (ஜே. சிரிசாந், 38.2), 10-234 (சாகீர் கான், 39.2)
ஆத்திரேலியா அணியின் பந்து வீச்சு
முடிவு
இப்போட்டியில் அவுஸ்திரேலியா அணி 125 ஓட்டங்களினால் இந்தியா அணியை வெற்றி கொண்டு 2வது தடவையாகவும் உலக துடுப்பாட்டக் கிண்ணத்தைத் தனதாக்கிக் கொண்டது. போட்டியில் ஆட்டநாயகனாக ரிக்கி பாண்டிங் தெரிவானார். தொடர் ஆட்ட நாயனாக சச்சின் டெண்டுல்கர் தெரிவானார்.
கெவ்ரா
thumb| கெவ்ரா எண்ணெய் குப்பி
தாழம்பூ மலர் கெவ்ரா எண்ணெயில் ஒரு முக்கிய மூலப்பொருளாகும். தெற்காசியாவில், குறிப்பாக இசுலாம் சமூகங்களுடன் தொடர்புடைய சிறப்பு சந்தர்ப்ப உணவுகளில் இந்த எண்ணெய்  பயன்படுத்தப்படுகிறது. தாழம்பூக்களும் ரோசா மலர்களைப் போலவே இனிமையான வாசனையைக் கொண்டுள்ளன, ஆனால் தாழையில் அதிக அளவில் பழங்கள் கிடைக்கிறது. சில சமூகங்களில் வழிபடப்படும் இந்து தெய்வமான மானசாவின் வழிபாட்டில் தாழம் பூக்கள் மற்றும் இலைகள் அவசியம் பயன்படுத்தப்படுகின்றன.
இந்தியாவில் இருந்து ஏற்றுமதி செய்யப்படும் தாழம் பூக்களில் சுமார் 95% கஞ்சம் மாவட்டத்தில் உள்ள பெர்காம்பூர் நகரத்தைச் சுற்றியுள்ள பகுதிகளில் இருந்து சேகரிக்கப்படுகிறது. சத்ரபூர், இரங்கேயிலுண்டா, பத்ராபூர் மற்றும் சிகிடியின் கடற்கரைப் பகுதிகள் நறுமண தாழம்பூத் தோட்டங்களுக்குப் பெயர் பெற்றவையாகும். விவாதிக்கக்கூடிய வகையில், கடலோரப் பகுதிகளிலிருந்து வரும் மலர்கள் ஒரு நேர்த்தியான மலர்க் குறிப்பைக் கொண்டுள்ளன. இவை உள்நாட்டு வகைகளுக்குப் போட்டியாகவும் உள்ளன. மிகவும் பிரபலமான வகைகள் உள்ளூரிலும் கோபால்பூரிலும்  பயிரிடப்படுகின்றன. கஞ்சம் மாவட்டத்தில் தாழைப் பூ சாகுபடி ஒரு முக்கிய வருமான ஆதாரமாக உள்ளது. கிட்டத்தட்ட 200 பதிவு செய்யப்பட்ட தாழை வடித்தல் தொழிற்சாலைகள் இங்குள்ளன. பாரம்பரிய இந்திய வாசனை திரவியங்களிலும், இட்டார் எண்ணெயிலும் கெவ்ரா எண்ணெய் பயன்படுத்தப்படுகிறது.
வேதியியல் இயைபு
கெவ்ரா எண்ணெய் தாழை மஞ்சரிகளின் நீர் வடித்தல் மூலம் பெறப்படுகின்றன. 2-பீனெத்தில் மெத்தில் ஈதர் (65.6–75.4%), டெர்பினென்-4-ஓல் (11.7–19.5%), பி-சைமீன் (1.0–3.1%) மற்றும் ஆல்பா டெர்பினோல் (1.2–2.9) %) போன்றவை கெவ்டா எண்ணெயின் முக்கிய கூறுகளாகும்
மேற்கோள்கள்
பகுப்பு:இந்திய உணவுகள்
ஆகவ ராம பாண்டியக் கோன்
ஆகவ ராம பாண்டியக் கோன் என்பது சூரிய காங்கேயன் என்பவனுக்கு வழங்கப்பட்ட விருது.
சூரியன் என்பான் காங்கேயம் ஊரில் வாழ்ந்து வந்தான். இவன் மோறூர் நாட்டை ஆண்டவன். இவனைச் சூரிய காங்கேயன் என்றனர். இவன் பாண்டியனின் படைத்தலைவன் மற்றும் குறுநில மன்னன். இவனது அரசன் ஆகவ ராம பாண்டியன். ஆறகழூர் வாணன் பாண்டியனுக்கு எதிராகப் புரட்சி செய்தான். இவனைச் சூரிய காங்கேயன் அடக்கினான். இதனைப் பாராட்டிப் பாராட்டிப் பாண்டியன் இவனுக்கு ஆகவ ராம பாண்டியக் கோன் என்னும் விருதினை வழங்கினான். அத்துடன் தனக்கே உரிமை உள்ள வேப்பம்பூ மாலையை அணிந்துகொள்ளவும், மீன் கொடி பிடித்துக்கொள்ளவும் உரிமை வழங்கினான்.
மேற்கோள்கள்
பகுப்பு:போர் வீரர்கள்
அன்னே ப்ரோட்ஸ்கி
அன்னே ப்ரோட்ஸ்கி (Anne Brodsky) என்பவர் மேரிலாந்தில், பால்டிமோர் கவுண்டி பல்கலைக்கழகத்தில் (UMBC) உளவியல் மற்றும் பாலினம் மற்றும் மகளிர் ஆய்வுகளில் பேராசிரியராக உள்ளார். அவர் பாலினம் மற்றும் மகளிர் ஆய்வுகள் திட்டத்தின் இயக்குனராகவும் உள்ளார். மேலும், "எல்லாம் நம்முடைய வலிமை (With All Our Strength) :ஆப்கானிஸ்தான் பெண்களின்  புரட்சி இயக்கம்" என்ற புத்தகத்தை எழுதியுள்ளார்.
வெளி இணைப்புகள்
பகுப்பு:அமெரிக்க உளவியலாளர்கள் பகுப்பு:வாழும் நபர்கள் பகுப்பு:அமெரிக்கப் பெண்கள் பகுப்பு:1965 பிறப்புகள் பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
பஞ்சாலங்குறிச்சி சக்கதேவியம்மன் கோயில்
பஞ்சாலங்குறிச்சி சக்கதேவியம்மன் கோயில் தமிழ்நாட்டில் தூத்துக்குடி மாவட்டம், பஞ்சாலங்குறிச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சக்கதேவிஅம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முகமது கத்தாமி
thumb|2007 டிசம்பரில் கத்தாமி முகமது கத்தாமி (ஆங்கிலம்: Mohammad Khatami) 1943 அக்டோபர் 14 அன்று  ஈரானில் பிறந்தவர் ஆவார். ஈரானின் ஐந்தாவது குடியரசுத் தலைவராக 1997 ஆகஸ்ட் 3 முதல் 2005 ஆகஸ்ட் 3 வரை பணியாற்றினார். 1982 முதல் 1992 வரை ஈரானின் கலாச்சார அமைச்சராகவும் பணியாற்றினார். அவர் முன்னாள் அதிபர் மகுமூத் அகமதி நெச்சாத்தின் அரசாங்கத்தை விமர்சிப்பவர் ஆவார்.
அந்தக் காலம் வரை அதிகம் அறியப்படாத கத்தாமி, அதிபதி பதவிக்கு தனது முதல் தேர்தலின் போது கிட்டத்தட்ட 70% வாக்குகளைப் பெற்றபோது உலகத்தின் கவனத்தை ஈர்த்தார். கத்தாமி தாராளமயமாக்கல் மற்றும் சீர்திருத்தத்தின் வழியில் இயங்கினார். கத்தாமி தான் அதிபராக இருந்த இரண்டு பதவிக் காலங்களில், கருத்துச் சுதந்திரம், சகிப்புத்தன்மை மற்றும் பொது சமூகம், ஆசியா மற்றும் ஐரோப்பிய ஒன்றியம் உள்ளிட்ட பிற மாநிலங்களுடன் ஆக்கபூர்வமான இராசதந்திர உறவுகள் மற்றும் தடையற்ற சந்தை மற்றும் வெளிநாட்டு முதலீட்டை ஆதரிக்கும் பொருளாதாரக் கொள்கை ஆகியவற்றை ஆதரித்தார்.
கத்தாமி நாகரிகங்களிடையே உரையாடலை முன்மொழிந்தார். 2001 ஆண்டு ஐக்கிய நாடுகள் கடாமியின்  கருத்தினை "ஐக்கிய நாடுகளின் நாகரிகங்களின் மத்தியில் உரையாடல் ஆண்டாக" அறிவித்தது.
ஆரம்பகால வாழ்க்கை மற்றும் கல்வி
கத்தாமியின் தந்தை, மறைந்த அயதுல்லா உருகொல்லா கத்தாமி, ஒரு உயர் பதவியில் இருந்த மதகுருவாகவும், ஈரானிய புரட்சியின் ஆரம்ப ஆண்டுகளில் யாசுது நகரில் காதிப் (வெள்ளிக்கிழமை தொழுகைக்கான பிரசங்கத்தை வழங்குபவர்) ஆவார். தனது தந்தையைப் போலவே, கத்தாமியும் அயதுல்லாவாக மாறியபோது உள்ளூரின் முக்கியத்துவத்திற்கு உயர்ந்தார்.
வெளி இணைப்புகள்
பகுப்பு:வாழும் நபர்கள் பகுப்பு:1943 பிறப்புகள் பகுப்பு:ஈரான் குடியரசுத் தலைவர்கள்
சபீதா தேவி
சபீதா தேவி (1914-1965) இந்திய சினிமாவில் நடித்த இந்தி மொழி திரைப்பட நடிகை ஆவார். மெஹ்தாப், பிப்போ, துர்கா கோடே, கோஹர், தேவிகா ராணி மற்றும் சீதா தேவி ஆகியோருடன் இந்திய சினிமாவின் "முன்னோடி சகாப்தத்தின்" "முக்கிய" முன்னணி பெண்களில் ஒருவராக இவர் குறிப்பிடப்படுகிறார். இவர், பிறப்பால் ஒரு யூதர் ஆவார். இவர் தனது காலத்தின் மற்ற ஆங்கிலோ-இந்திய மற்றும் யூத நடிகைகளான சுலோச்சனா (ரூபி மியர்ஸ்), சீதா தேவி (ரெனி ஸ்மித்), மாதுரி (பெரில் கிளாசென்) மனோரமா (எரின் டேனியல்ஸ்). போன்ற நடிகைகளைப் போன்று, இந்தி சினிமாவில் ஏற்றுக் கொள்ளப்படுவதற்காக  தனது பெயரை சபீதா தேவி என மாற்றினார். ஆரம்பத்தில் கல்கத்தாவில் உள்ள பிரிட்டிஷ் டொமினியன் பிலிம்ஸ் லிமிடெட் நிறுவனத்தில் பணிபுரிந்த பிறகு, இவர் பம்பாய்க்கு மாறினார். மேலும், சாகர் மூவிடோன் தயாரித்த படங்களில் முக்கியமாக மோதிலால் உடன் நடித்தார். சர்வோத்தம் பாதாமி இயக்கிய 'டாக்டர். மதுரிகா' (1935) மற்றும் குல்வது (1937) ஆகியவை மோதிலாலின் பிரபலமான படங்கள் ஆகும். இவர்கள் இருவரும் இணைந்து நடித்த முதல் படம் ஷாஹர் கா ஜாடூ (1934), இது மோதிலாலின் முதல் படமாகும், பின்னர் லக்னா பந்தன் (1936) இந்த  இரண்டு திரைப்படங்களும் காளிபிரசாத் கோஷ் இயக்கியது. இவர் மோதிலாலுடன் சில்வர் கிங் (1935) திரைப்படத்தில் நடித்தார். இது சி.எம். லுஹர் இயக்கிய ஒரு அதிரடி திரைப்படம் ஆகும். இது பெரிய வெற்றி பெற்றது.
இவரது காலத்தின் முதல் மூன்று பெண் கலைஞர்களில் ஒருவராகக் கணக்கிடப்பட்ட இவர், 1938 இல் சுலோச்சனா (ரூபி மியர்ஸ்) மற்றும் கோஹருக்குப் பிறகு அதிக சம்பளமாக மாதம் ரூ. 3000 வாங்கும் மூன்றாவது நடிகையாக இருந்தார்,. கே.எம். முன்ஷி மற்றும் ராமன்லால் வசந்த்லால் போன்ற உன்னதமான எழுத்தாளர்கள் இவரது படங்களுக்கு கதைகள் எழுத நியமிக்கப்பட்டனர். விரிவான கலையரங்குகள் மற்றும் "சிறப்பு ஒத்திகைகள்" ஆகியவை அபரிமிதமான "வெளியீட்டுக்கு முந்தைய விளம்பரத்துடன்" வழங்கப்பட்டன. சமூக வகை படங்களில் இவர் பணியாற்றிய காலத்தின் முன்னணி இயக்குனர்களில் ஒருவர் சர்வோத்தம் பாதாமி ஆவார். சபீதா தேவி, ரஞ்சித் ஸ்டுடியோவின் உதவியுடன் சர்வோத்தம் பாதாமியுடன் இணைந்து தனது சொந்த தயாரிப்பு நிறுவனமான சுதாமா பிக்சர்ஸை உருவாக்கினார். 1935-1943 வரை சபீதா பதினைந்து படங்களில் நடித்தார், அனைத்தையும் இயக்குனர் பாதாமி இயக்கினார். இவர் நடித்த ஆப் கி மர்சி (1939) மற்றும் லேடீஸ் ஒன்லி (1939) போன்ற சில நகைச்சுவைத் திரைப்படங்கள் வசூலில் பெரிய வெற்றியைப் பெற்றன.
குடும்பம்
சபீதா தேவி ஐரிஸ் கேஸ்பர் யூத குடும்பத்தில் பிறந்தார். இவரது தந்தை பெர்சி ஆஸ்போர்ன் காஸ்பர், நவம்பர் 1938 இல் பம்பாயில் இறந்தார். இவரது தாயார் இவரது மேலாளராகவும் துணையாகவும் இருந்தார். சபீதாவுக்கு ஒரு சகோதரர் மற்றும் ஒரு சகோதரி என இரண்டு உடன்பிறப்புகள் இருந்தனர்.
தொழில்
வலது|thumb| பெண்கள் மட்டும் படத்தில் பிப்போ மற்றும் சபீதா தேவி
1931 ஆம் ஆண்டில், சபீதா, பி.சி. பருவா, பானு பானர்ஜி, டின்கோரி சக்ரபர்த்தி, கேசவ் நாராயண் காலே, ராம்பியாரி மற்றும் ரோஸ் ஆகியோர் நடித்த அபராதி (குற்றவாளி) என்ற சமூக திரைப்படத்தில் நடித்தார், டெபாகி போஸ் எழுதி இயக்கினார். இது கொல்கத்தாவில் உள்ள பருவா பிலிம் யூனிட்டின் பேனரின் கீழ் உருவாக்கப்பட்ட ஒரு மௌன திரைப்படம் ஆகும். இந்த நேரத்தில் இவரது மற்ற மௌனப் படங்களில் டகே கி நா ஹே (பணத்தால் என்ன செய்ய முடியாது) (1931) ஆகியவை திரேந்திரநாத் கங்குலி இயக்கியது. இதை, கல்கத்தா பிரிட்டிஷ் டொமினியன் பிலிம்ஸ் லிமிடெட் தயாரித்தது. இதில் திரேந்திரநாத் கங்குலி, பிசி பருவா மற்றும் ராதாராணி ஆகியோர் நடித்திருந்தனர். காந்தஹார் (டயமண்ட் நெக்லஸ்) (1939) கல்கத்தா, இந்தியன் கினிமா ஆர்ட்ஸ், நிறுவனத்திற்காக காளி பிரசாத் கோஸ் இயக்கியது மற்றும் துர்காதாஸ் பானர்ஜி, ராஜ்ஹான்ஸ் மற்றும் ரேணுபாலா ஆகியோர் நடித்தனர். பிரிட்டிஷ் டொமினியன் பிலிம்ஸ் லிமிடெட், கல்கத்தாவுக்காக ஏ.கே. ராய் இயக்கிய மரனெர் பரே (மரணத்திற்குப் பிறகு) (1931) திரேந்திரநாத் கங்குலி, ஹேம் குப்தா, ராதாராணி மற்றும் காளிதாஸ் ஆகியோருடன் இணைந்து நடித்தனர். பாக்ய லக்ஷ்மி (மனைவியின் விதி) (1932) காளி பிரசாத் கோஸ் இயக்கத்தில் பிசி பருவா, துர்காதாஸ் பானர்ஜி, கிதிஷ் ராய் சௌத்ரி, உமாசாஷி, பீரன் கோஷ் ஆகியோருடன் இணைந்து இந்தியன் கினிமா ஆர்ட்ஸ், கல்கத்தா தயாரித்தது.
1933 இல், பிரியநாத் என். கங்குலி மற்றும் துளசி லஹிரி இயக்கிய ராதா கிருஷ்ணா என்ற மதத் திரைப்படத்தில் அவர் நடித்தார். தீரஜ் பட்டாச்சார்யா, இந்துபாலா, அமர் சௌத்ரி மற்றும் கமலா ஜாரியா ஆகியோர் அவருடன் இணைந்து நடித்தனர். கிழக்கிந்திய திரைப்பட நிறுவனத்தின் தயாரிப்பான இது சுந்தர்தாஸ் பாட்டியாவின் இசையைக் கொண்டிருந்தது.
1934 இல் ஷாஹர் கா ஜாது மோதிலால் நடித்த முதல் திரைப்படம் மற்றும் காளி பிரசாத் கோஸ் எழுதி இயக்கினார். இந்த சமூகத்தில் முக்கிய நட்சத்திரங்கள் சபீதா, குமார், சிதாரா தேவி, KC டே, மிஸ் குல்சார் மற்றும் தாராபாய். இப்படத்தை சாகர் மூவிடோன் நிறுவனம் தயாரித்துள்ளது. பின்னர் அவர் எஸ்ரா மிரின் ஃபர்சாண்டே ஹிந்த், பாண்டம் ஆஃப் தி ஹில்ஸ், ஒரு அதிரடி நாடகப் படத்திலும் நடித்தார். இப்படத்தில் ஜல் மெர்ச்சன்ட், யாகூப், நியாம்பள்ளி ஆகியோருடன் சபீதா நடித்தார். சாகர் தயாரித்த இப்படத்திற்கு எஸ்பி ரானே இசையமைத்துள்ளார்.
கிரஹலட்சுமி (படித்த மனைவி) (1934) ஆரம்பகால பெண்களை மையமாகக் கொண்ட திரைப்படம் மற்றும் இது முந்தைய அமைதியான திரைப்படமான பனேலி பாமினியின் (1927) ரீமேக் ஆகும். சர்வோத்தம் பாதாமியால் இயக்கப்பட்டது, இது சாகர் என்பவரால் தயாரிக்கப்பட்டது மற்றும் எஸ்பி ரானே இசையமைத்திருந்தார். ஜல் மெர்ச்சன்ட், யாகூப், கேசி டே மற்றும் லலிதா தேவுல்கர் ஆகியோர் அவருடன் இணைந்து நடித்தனர். 1934 இல் ஏஆர் கர்தார் இயக்கிய சந்திர குப்தா திரைப்படம் குல் ஹமீத், நசீர், மஜார் கான் மற்றும் தீரஜ் பட்டாச்சார்யா ஆகியோர் நடித்தது. கிழக்கிந்திய திரைப்பட நிறுவனத்தால் தயாரிக்கப்பட்டது, கே.சி. டே இசையமைத்திருந்தார்.
மேற்கோள்கள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்தி திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:1965 இறப்புகள் பகுப்பு:1914 பிறப்புகள்
அக்ரி எஸ். எஸ். கிருஷ்ணமூர்த்தி
'''அக்ரி. எஸ். எஸ். கிருஷ்ணமூர்த்தி''' ஓர் தமிழக அரசியல்வாதியும், தமிழகத்தின் தற்போதைய சட்டமன்ற உறுப்பினரும் ஆவார். இவர் கலசப்பாக்கம் தொகுதியிலிருந்து தமிழக சட்டபேரவைக்குத் தேர்ந்தெடுக்கப்பட்டு 2011 முதல் 2016 வரை அமைச்சராகவும் பணியாற்றியுள்ளார். அனைத்திந்திய அண்ணா திராவிட முன்னேற்றக் கழகம் கட்சியை சார்ந்த இவர் வேளாண் துறை அமைச்சராக பதவி வகித்தார். . இவர் 2021 ஆம் ஆண்டில் நடைபெற்ற சட்டமன்றத் தேர்தலில் போளூர் தொகுதியில் இருந்து அதிமுக சார்பில் சட்டமன்ற உறுப்பினரானார்.
தமிழ்நாடு வேளாண் பொறியியல் துறையின் திருநெல்வேலி மாவட்ட செயற்பொறியாளர் முத்துகுமாரசாமி 22 பிப்ரவரி 2015 ஆம் தேதி ரயிலில் விழுந்து தற்கொலை செய்துகொண்ட காரணமாக, கிருஷ்ணமூர்த்தி அமைச்சரவையிலிருந்து நீக்கப்பட்டு, தற்போது காவல் துறையினரால் கைது செய்யப்பட்டுள்ளார்.
மேற்கோள்கள்
பகுப்பு:வாழும் நபர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:1959 பிறப்புகள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக முன்னாள் அமைச்சர்கள்
துத்திபாளையம் முனியப்பன் சுவாமி கோயில்
துத்திபாளையம் முனியப்பன் சுவாமி கோயில் தமிழ்நாட்டில் நாமக்கல் மாவட்டம், துத்திபாளையம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. [[தை மாதம்]] கரிநாள் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்தியத் தேனீ
ஏபிசு செரானா இண்டிகா (Apis cerana indica) அல்லது இந்தியத் தேனீ என்பது ஆசியத் தேனீயின் ஒரு துணையினம் ஆகும். இவ்வகை தேனீக்கள் இந்தியா, பாக்கித்தான், நேபாளம், மியான்மர், வங்காளதேசம், இலங்கை, தாய்லாந்து போன்ற ஆசிய நாடுகளில் காணப்படுகிறது. இது சாதுவான தேனீயாக உள்ளதாலும் கொட்டும் தன்மையைக் குறைவாக உள்ளதாலும் கூட்டினை விட்டு அரிதாகப் பிரிந்து செல்வதாலும் தேனீ வளர்ப்புக்கு அதிகமாக பரிந்துரைக்கப்படுகிறது. இது ஐரோப்பியத் தேனீ (ஏபிசு மெலிபெரா) போன்றது. ஐரோப்பியன் தேனீயினை விடச் சற்று பெரியதாக இருப்பதால் இதனை எளிதில் வேறுபடுத்தி அறியலாம். இவ்வகை தேனீக்கள் மரத்தின் கிளைகள், பொந்துகள், மனிதனால் கட்டப்பட்ட கட்டிடங்கள், குகைகள் ஆகியவற்றில் தேன் கூட்டைக் கட்டி அதில் தேனைச் சேமிக்கின்றன. மேலும் இவை தென்னை மரங்களின் முக்கியமான மகரந்தக்காவிகளாக உள்ளன. இவற்றின் கூடு கட்டும் பழக்கம் என்பது, நீடித்த குளிர்காலம் அல்லது குளிர்ந்த வெப்பநிலையுடன் கூடிய மிதமான அல்லது மலைப் பகுதிகளில் உள்ளன. ஐரோப்பியத் தேனீக்களின் வழக்கமான கூட்டமைப்பினை ஒப்பிடும் போது வேலைக்கார தேனீக்கள் இவற்றில் சில ஆயிரம் மட்டுமே காணப்படும். ஏபிசு கரிஞ்சோடியன் கண்டுபிடிக்கப்பட்டதை விவரிக்கும் சமீபத்திய ஆய்வறிக்கையில், இந்தியாவின் மேற்குத் தொடர்ச்சி மலைப் பகுதியில் உள்ள குழியில் கூடு கட்டும் தேனீ இனமானது, ''ஏ. இண்டிகா என்பது ஏ. செரானா''விலிருது ஒரு தனித்துவமான இனமாக விவரிக்கப்பட்டது. மேலும் இதன் தாயகம் தென்னிந்தியாவாகவும் இருக்கலாம் என்றும் முன்மொழியப்பட்டது. ஐரோப்பிய தேனீயான ஏபிசு மெல்லிபெராவின் தோற்றத்தின் மையமாக இருக்கலாம்.
உசாத்துணை
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள் பகுப்பு:தேனீக்கள்
உத்திரமேரூர் ஊராட்சி ஒன்றியம்
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, உத்திரமேரூர்  ஊராட்சி ஒன்றியத்தின் மொத்தமக்கள் தொகை 1,22,939 ஆகும். அதில் பட்டியல் சமூக மக்களின் தொகை 45,250 ஆக உள்ளது. பட்டியல் பழங்குடி மக்களின் தொகை 2,818 ஆக உள்ளது.
ஊராட்சி மன்றங்கள்
உத்திரமேரூர் ஊராட்சி ஒன்றியத்தில் உள்ள 73 ஊராட்சி மன்றங்களின் விவரம்;
மேற்கோள்கள்
பகுப்பு:காஞ்சிபுரம் மாவட்ட ஊராட்சி ஒன்றியங்கள்
எக்சாபுரோமோபென்சீன்
எக்சாபுரோமோபென்சீன் (Hexabromobenzene) என்பது C6Br6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். அறுபுரோமோபென்சீன் என்ற பெயராலும் இதை அழைக்கலாம். அரோமாட்டிக் சேர்மமான இச்சேர்மம் ஒரு பென்சீன் வழிப்பெறுதியாகக் கருதப்படுகிறது. இதன் கட்டமைப்பில் உள்ள அனைத்து ஐதரசன் அணுக்களும் புரோமின் அணுக்களால் இடப்பெயர்ச்சி செய்யப்பட்டுள்ளன. உயர் மின்அழுத்த மின் தேக்கிகளில் தீச்சுவாலை ஒடுக்கியாக எக்சாபுரோமோபென்சீன் பயன்படுத்தப்படுகிறது. குறைந்த செலவு ஆற்றல் சேமிப்பு சாதனங்கள் மற்றும் மின்தேக்கிகள் ஆகியவற்றிற்கான கிராபீன் போன்ற மெல்லிய படலங்கள் தயாரிக்க உதவும் தொடக்க வேதிபொருளாகவும் இது பயன்படுத்தப்படுகிறது.
சீமாறு
சீமாறு என்பது வீட்டில் உள்ள குப்பைகளைக் கூட்ட அல்லது பெருக்கப் பயன்படுத்தும் ஒரு பொருள் ஆகும். இதனை விளக்குமாறு, துடைப்பம் என்றும் கூறுவர். தமிழகத்தில் உள்ள வெவ்வேறு வட்டார மொழிகளில் வெவ்வேறு சொற்களை பயன்படுத்துகின்றனர். விளக்கமாறு என்ற சொல்லை விளக்கமாத்து எனவும், துடைப்பம் என்ற சொல்லை தொடப்பம் எனவும் பேச்சுத் தமிழில் மாற்றி மொழியப்படுகிறது.
சீமாற்றைத் தயாரிக்கப் பயன்படுத்தப்படும் மூலப்பொருளான புல்லை சீமாறு புல் அல்லது சீமாற்றுப் புல் என அழைப்படுகிறது.
பவானி வட்டம், பர்கூர் மலை, கடம்பூர் மலை, தாளவாடி உள்ளிட்ட பகுதிகளில் இரண்டு லட்சத்துக்கும் மேற்பட்ட மலைவாழ் மக்கள் வாழ்கின்றனர். இம்மலைப்பகுதிகளில் சோளகா, ஊராளி, மலையாளி இனத்தவர்கள் அதிகம் வசிக்கின்றனர். மலைவாழ் மக்களின் நலன் கருதி, கடந்த, 2006ல் சிறு வனப் பொருட்களை சேகரித்து விற்பனை செய்திட, மத்திய அரசு அனுமதி வழங்கியது. இதனால் இம்மக்கள் இந்த சீமாறு புல்லை பறிக்கும் தொழில் புரிந்து வருகின்றனர் என்பது குறிப்பிடத்தக்கது.
இதே பொருளைக்கொண்ட வேறு பக்கங்கள் பின்வருமாறு:
மேற்கோள்கள்
பகுப்பு:வீட்டுக் கருவிகள்
அக்காபா
அக்காபா (Aqaba) العقبة, ) ஜோர்டான் நாட்டின் தெற்கில் அக்காபா வளைகுடாவிடல் அமைந்த ஒரே துறைமுக நகரம் மற்றும் அக்காபா மாகாணத்தின் தலைநகரம் ஆகும். 144.8 சதுர கிலோ மீட்டர் பரப்பளவில் அமைந்த அக்காபா நகரத்தின் மக்கள் தொகை 1,48,398 ஆகும். அக்காபா துறைமுகம் ஜோர்டான் நாட்டின் ஏற்றுமதி மற்றும் இறக்குமதி வணிகத்தின் முக்கிய மையமாக விளங்குகிறது.
மேற்காசியா மற்றும் ஆப்பிரிக்காவிற்கு இடையே செங்கடலின் வடகிழக்கு முனையில் அக்காபா வளைகுடாவில் அமைந்த புவிசார் அரசியல் கேந்திரியமாக அக்காபா நகரம் உள்ளது.
பொருளாதாரம்
அக்காபா துறைமுக நகரம் சிறப்பு பொருளாதார மண்டலமாக நிர்வகிக்கப்படுகிறது. இந்நகரம் தொழில் மற்றும் சுற்றுலாத் தலமாக உள்ளது.
சமயம்
ِஅக்காபா நகரத்தில் பெரும்பான்மை சமயம் இசுலாம் ஆகும். இருப்பினும் கிறித்தவர்கள் 5,000 பேர் வாழ்கின்றனர்.
வெளி இணைப்புகள்
பகுப்பு:ஜோர்தான் *
சிலாங்கூர் மாநிலத்தின் தமிழ்ப்பள்ளிகள்
மலேசியா; சிலாங்கூர் மாநிலத்தில் 2020-ஆம் ஆண்டில், 97 தமிழ்ப் பள்ளிகள் இருந்தன. மொத்தம் 26,506 மாணவர்கள் கல்வி பயின்றனர். 2,155 ஆசிரியர்கள் பணி புரிந்தார்கள். மலேசியக் கல்வியமைச்சு வெளியிட்ட புள்ளிவிவரங்கள்.
கிள்ளான் மாவட்டம்
மலேசியா; சிலாங்கூர்; கிள்ளான் மாவட்டத்தில் (Klang District) 14 தமிழ்ப்பள்ளிகள் உள்ளன. 7,487 மாணவர்கள் பயில்கிறார்கள். 491 ஆசிரியர்கள் பணியாற்றுகிறார்கள்.
கோலா லங்காட் மாவட்டம்
மலேசியா; சிலாங்கூர்; கோலா லங்காட் மாவட்டத்தில் (Kuala Langat District) 13 தமிழ்ப்பள்ளிகள் உள்ளன. 2,054 மாணவர்கள் பயில்கிறார்கள். 220 ஆசிரியர்கள் பணியாற்றுகிறார்கள்.
கோலா சிலாங்கூர்
மலேசியா; சிலாங்கூர்; கோலா சிலாங்கூர் மாவட்டத்தில் (Kuala Selangor District) 17 தமிழ்ப்பள்ளிகள் உள்ளன. 1,676 மாணவர்கள் பயில்கிறார்கள். 221 ஆசிரியர்கள் பணியாற்றுகிறார்கள்.
உலு லங்காட் மாவட்டம்
மலேசியா; சிலாங்கூர்; உலு லங்காட் மாவட்டத்தில் (Hulu Langat District) 8 தமிழ்ப்பள்ளிகள் உள்ளன. 2,939 மாணவர்கள் பயில்கிறார்கள். 216‬ ஆசிரியர்கள் பணியாற்றுகிறார்கள்.
அவற்றுள் பண்டார் மக்கோத்தா செராஸ் தமிழ்ப்பள்ளி, மலேசியாவில் 527-ஆவது தமிழ்ப்பள்ளியாக தோற்றம் கண்டது. இந்தப் பள்ளியில் நவீன வசதிகள் கொண்ட 24 வகுப்பறைகள் உள்ளன. RM 21.08 மில்லியன் ரிங்கிட் செலவில், 2020 மார்ச் 2-ஆம் தேதி திறக்கப் பட்டது. மலேசியாவில் அதிக விலையில் கட்டப்பட்ட தமிழ்ப்பள்ளிகளில் இதுவும் ஒன்றாகும்.
உலு சிலாங்கூர் மாவட்டம்
மலேசியா; சிலாங்கூர்; உலு சிலாங்கூர் மாவட்டத்தில் (Hulu Selangor District) 13 தமிழ்ப்பள்ளிகள் உள்ளன. 1,525 மாணவர்கள் பயில்கிறார்கள். 148 ஆசிரியர்கள் பணிபுரிகிறார்கள்.
அவற்றில் மின்யாக் தோட்டத் தமிழ்ப்பள்ளி மூடப்பட்டு விட்டது. அதனால் அந்தப் பள்ளியின் பழைய புள்ளிவிவரங்கள் சேர்க்கப்படவில்லை. இருப்பினும் அந்தப் பள்ளியின் உரிமம், செராண்டா நகரில் புதிதாக ஒரு தமிழ்ப்பள்ளி கட்டப் படுவதற்குப் பயன்படுத்தப் பட்டது. புதிய தமிழ்ப்பள்ளி கட்டப் படுவதற்கு யூ.எம்.டபள்யூ. (UMW Holdings Berhad) வீடமைப்பு நிறுவனம் 8 இலட்சம் ரிங்கிட் மதிப்புள்ள 2 ஏக்கர் நிலத்தை நன்கொடையாக வழங்கி உள்ளது.
கோம்பாக் மாவட்டம்
மலேசியா; சிலாங்கூர்; கோம்பாக் மாவட்டத்தில் (Gombak District) 6 தமிழ்ப்பள்ளிகள் உள்ளன. 2,868 மாணவர்கள் பயில்கிறார்கள். 210 ஆசிரியர்கள் பணிபுரிகிறார்கள்.
பெட்டாலிங் மாவட்டம்
மலேசியா; சிலாங்கூர்; பெட்டாலிங் மாவட்டத்தில் (Petaling District) 18 தமிழ்ப்பள்ளிகள் உள்ளன. 6,880 மாணவர்கள் பயில்கிறார்கள். 484 ஆசிரியர்கள் பணிபுரிகிறார்கள்.
சிப்பாங் மாவட்டம்
மலேசியா; சிலாங்கூர்; சிப்பாங் மாவட்டத்தில் (Sepang District) 8 தமிழ்ப்பள்ளிகள் உள்ளன. 1,329 மாணவர்கள் பயில்கிறார்கள். 143 ஆசிரியர்கள் பணிபுரிகிறார்கள்.
மேலும் இணைப்புகள்
பகுப்பு:மலேசியாவின் தமிழ்ப்பள்ளிகள் பட்டியல் பகுப்பு:சிலாங்கூர் மாநிலத்தின் தமிழ்ப்பள்ளிகள் பகுப்பு:சிலாங்கூர்
நாசு ஜோசி
நாசு ஜோஷி (Naaz Joshi பிறப்பு டிசம்பர் 31, 1984 புதுடெல்லி இந்தியாவில் ) இந்தியாவின் முதல் திருநங்கை சர்வதேச அழகு ராணி, ஒரு மாற்றுப் பாலினத்தவர் உரிமை ஆர்வலர் மற்றும் ஒரு ஊக்கமளிக்கும் பேச்சாளர் ஆவார்.
ஜோசி தொடர்ச்சியாக மூன்று முறை திருநங்கை உலக அழகிப் போட்டியில் வென்றார். அவர் இந்தியாவின் முதல் திருநங்கை முகப்பு அட்டை வடிவழகி ஆவார். மாறாப் பாலினர் பெண்களுடன் சர்வதேச அழகுப் போட்டியில் வென்ற உலகின் முதல் திருநங்கை இவர் ஆவார். வர் இந்தியாவின் முதல் திருநங்கை வடிவழகி ஆவார்.
ஆரம்ப கால வாழ்க்கை
இவர் முஸ்லிம் தாய் மற்றும் இந்து பஞ்சாபி தந்தைக்கு மகளாகப் பிறந்தார். இவரது இயற்பெயர் ஐசியா ஜோசி ஆகும். 7 வயதிலேயே, இவரது குடும்பம் இவரது பெண்ணிய நடத்தைக்காக சமூகத்தில் இருந்து வரும் கேலிகளைத் தவிர்ப்பதற்காக மும்பையில் உள்ள ஒரு தொலைதூர உறவினர் ஒருவரின் வீட்டிற்கு அனுப்பியது. அவர் தனது அன்றாட வாழ்க்கைக்காக நடன மதுக்கடைகள் மற்றும் உணவகங்களில் வேலை செய்தார். பின்னர், அவர் தேசிய உடையலங்கார தொழில்நுட்பக் கல்லூரியில் சேர்ந்தார் மற்றும் ஆடை வடிவமைப்பதில் முறையான படிப்பை முடித்தார்.
18 வயதில், நாசு தனது உறவினர், பிரபல மொரிஷிய வடிவழகரான விவேகா பாபாஜியை சந்தித்தார். விவேகாவின் உதவி மற்றும் ஆதரவின் மூலம் தான் நாசு தேசிய உடையலங்கார தொழில்நுட்பக் கல்லூரியில் சேர்ந்து கல்வி பயின்றார்.
பின்னர் அவர் காசியாபாத்தில் உள்ள மேலாண்மை தொழில்நுட்ப நிறுவனத்தில் வணிக மேலாண்மை பிரிவில் தனது முதுகலைப் பட்டம் பெற்றார்.
தனிப்பட்ட வாழ்க்கை
ஜோஷி தனது பாலின மாற்று அறுவை சிகிச்சைக்கு தேவையான பணத்திற்காக பாலியல் தொழிலாளியாக வேலை செய்தார். 2018 ஆம் ஆண்டில், குர்கானில் உள்ள ஒரு உணவகத்தில் தனது முன்பதிவு நிராகரிக்கப்பட்டதால், அவர் பாலின பாகுபாட்டால் பாதிக்கப்பட்டதாகக் கூறினார். உணவகத்தின் இளைய ஊழியரிடம் இது தொடர்பாக ஹிந்துஸ்தான் டைம்ஸ் தொடர்பு கொண்ட போதிலும், "பாலின அடிப்படையிலான காரணங்களுக்காக" முன்பதிவு ரத்து செய்யப்பட்டதாக முதலில் கூறினாலும், பின்னர் "இந்த நிகழ்வில் கூறப்படும் அனைத்து விதமான பாகுபாடு குற்றச்சாட்டுகளும் பொய்யானது" என்று பொது மேலாளரால் மறுக்கப்பட்டது.
நாசு இரண்டு மகள்களின் தாயாக உள்ளார். தங்களது குடும்பத்தினால் நிராகரிக்கப்பட இரு குழந்தைகளை இவர் தத்தெடுத்து உள்ளார்.நியூ இந்தியன் எக்ஸ்பிரஸிடம் பேசுகையில், தனது இளைய மகள் தனது 16 வயது தாயால் குப்பைத் தொட்டியில் வீசப்பட்டதாகக் கூறினார்.
14 ஏப்ரல் 2014 அன்று இந்திய உச்ச நீதிமன்றத்தால் தேசிய சட்ட சேவை ஆணையம் திருநங்கைகளை மூன்றாம் பாலினமாக அங்கீகரிக்கப்பட்டபோது இந்தியாவின் திருநங்கைகளின் நிலை மேம்பட்டது அவர் சர்வதேச குடியரசு அழகியினை  2017 ஆம் ஆண்டிலும் யுனைட்டட் நேஷன் அழகியாகவும் வெற்றி பெற்றார்.
ஐஐஎம் மாணவர்கள் மூன்றாம் பாலினத்தவர்களுக்கான உரிமைகளைப் பெற்றுத் தரும் விதமாக மிஸ் வேர்ல்டு டைவர்சிட்டி 2019 உடன் நேர்காணல் செய்தனர்
இந்தியாவின் 72 வது சுதந்திர தின கொண்டாட்டத்தில் ஒரு நேர்காணலின் போது, இவர் நாட்டில் காதல் இலவசம் அல்ல என்றும், இவர் ஒரு பையனுடன் வாழ்ந்து வருவதாகவும், தான் திருநங்கை என்பதால் அவரது திருமணம் நிறுத்தப்பட்டதாகவும் கூறினார். இந்தியாவில் திருநங்கைகள் பெரும்பாலும் வெறுப்பிற்கு உள்ளாவதாக இவர் கூறுகிறார்.
சான்றுகள்
பகுப்பு:இந்திய ந.ந.ஈ.தி நபர்கள் பகுப்பு:வாழும் நபர்கள் பகுப்பு:1980 பிறப்புகள் பகுப்பு:ந.ந.ஈ.தி நபர்கள்
அப்துல் லத்தீப் மிர்சா
அப்துல் லத்தீப் மிர்சா என்பவர் உலுக் பெக்கின் மூன்றாவது மகன் ஆவார்.
வாழ்க்கை
இவர் பால்கின் ஆளுநராக நியமிக்கப்பட்டார். சாருக்கின் இறப்பிற்கு பிறகு ஹெராத்தை ஆக்கிரமித்தார்.
தனது தந்தைக்கு விசுவாசமானவராக தொடர்ந்து இருக்கவில்லை. சமர்கந்தை ஆட்சி செய்யும் பொறுப்புக்கு தன்னை கணக்கில் எடுத்துக் கொள்ளவில்லை என்பதற்காக தனது தந்தைக்கு எதிராக செயல்பட ஆரம்பித்தார். தனது தந்தையை தோற்கடித்தார்.